Document ID: /fineweb-2-swissfilter-quality_10-filterrobots/filtered/02038.jsonl.gz/2149

Refurma taglias d'interpresa III: Custs vegnan concrets
- Mardi, 6.12.2016, 8:22
Ils custs per la refurma da las taglias per interpresas III che va en votaziun il favrer 2017 vegnan in zic pli concrets. La refurma pudess vegnir pli chara che quai ch'ils adversaris din.
La Confederaziun ed 11 chantuns resguardads quintan cun trais millliardas francs damain entradas da taglia. Quai mussan quints da l'Administraziun federala da taglia. Ils adversaris da la refurma discurrivan fin uss da 2,7 milliardas per la Confederaziun e per tut ils 26 chantuns.
Cun la refurma da l'imposiziun da taglia sin interpresas vul la Svizra porscher a firmas rabats ch'èn acceptads sin livel internaziunal.
La votaziun davart per la refurma da las taglias per interpresas III ha lieu ils 12 da favrer 2017.
RR novitads 08:00